NER วิ่งฉิว 4% จับตากำไรไตรมาส 2/62 โตแรงรับราคายางพุ่ง-กำลังผลิตเพิ่ม 60,000 ตัน/ปี
NER วิ่งฉิว 4% จับตากำไรไตรมาส 2/62 โตแรงรับราคายางพุ่ง-กำลังผลิตเพิ่ม 60,000 ตัน/ปี โดย ณ เวลา 11.05 น. อยู่ที่ระดับ 2.68 บาท บวก 0.10 บาท หรือ 3.88% สูงสุดที่ระดับ 2.70 บาท ต่ำสุดที่ระดับ 2.58 บาท ด้วยมูลค่าการซื้อขาย 93.63 ล้านบาท
NER วิ่งฉิว 4% จับตากำไรไตรมาส 2/62 โตแรงรับราคายางพุ่ง-กำลังผลิตเพิ่ม 60,000 ตัน/ปี
11 ก.ค. 2562

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 11.05 น. อยู่ที่ระดับ 2.68 บาท บวก 0.10 บาท หรือ 3.88% สูงสุดที่ระดับ 2.70 บาท ต่ำสุดที่ระดับ 2.58 บาท ด้วยมูลค่าการซื้อขาย 93.63 ล้านบาท

ด้านนักวิเคราะห์ บล.เคทีบี (ประเทศไทย) เปิดเผยว่า ทิศทางกำไรสุทธิของ NER ในช่วงไตรมาส 2/62 จะเติบโตได้ค่อนข้างดี ซึ่งได้รับผลดีจากสต็อกต้นทุนยางที่ต่ำกว่าตลาด ขณะที่ราคายางปรับเพิ่มขึ้นเป็น 60 บาท/กิโลกรัม หรือเพิ่มขึ้น 8%
โดยราคายางปรับตัวขึ้นตามตลาดซื้อขายล่วงหน้าต่างประเทศที่ปรับตัวสูงขึ้นจากความต้องการใช้ยางในญี่ปุ่นที่เพิ่มขึ้น และการเก็งกำไรจากกองทุนจีน ประกอบกับการยางแห่งประเทศไทยได้ใช้มาตรการรักษาเสถียรภาพราคายาง โดยเข้าไปประมูลยางเพื่อดูดซับอุปทานส่วนเกินในตลาดกลาง รวมถึงการใช้ยางทำถนน และที่เก็บน้ำ ทำให้อุปทานส่วนเกินลดลง
นอกจากนี้ NER ยังสามารถใช้กำลังการผลิตใหม่ที่เพิ่มเข้ามา 60,000 ตันต่อปี หรือเพิ่มขึ้นราว 26% ซึ่งจะส่งผลให้ทิศทางผลประกอบการในช่วงครึ่งปีหลังเติบโตได้อย่างต่อเนื่องตามกำลังการผลิตที่เพิ่มขึ้น
“ผลประกอบการจะดีขึ้นอย่างต่อเนื่อง ตามกำลังการผลิตยางผสมที่ปรับตัวสูงขึ้น ซึ่งส่งผลดีต่ออัตรากำไรขั้นต้นให้ปรับตัวสูงขึ้นด้วย โดยคาดว่าอัตรากำไรขั้นต้นจะเพิ่มเป็น 9.5% จากไตรมาส 1/62 อยู่ที่ 8.2%” นักวิเคราะห์ บล.เคทีบี(ประเทศไทย) กล่าว